Afternoon Call Action Notes – บล.โกลเบล็ก
สรุปภาวะตลาดภาคเช้า ตลาดหุ้นไทยช่วงเช้า ทรงตัวในแดนบวก …
7 พ.ย. 2560

สรุปภาวะตลาดภาคเช้า
ตลาดหุ้นไทยช่วงเช้า ทรงตัวในแดนบวก มีกลุ่ม ENERG หนุนหลัก ตามราคาน้ำมันปรับขึ้นต่อเนื่อง โดยรวมมูลค่าซื้อขายฯ ที่ 2.9 หมื่นล้านบาท
แนวโน้มภาคบ่ายตามค่าสัญญาณทางเทคนิค
ดัชนี SET เปิด gap พุ่งขึ้นแต่เช้า ถือว่าแนว gap เป็นช่วงรับระยะสั้นที่ดีได้ ประกอบกับเส้น MA เป็นแนวหนุนในบริเวณดังกล่าว หากดัชนีอ่อนตัวตาม MACD และ RSI ที่เริ่มอ่อนแรง จะเป็นจังหวะให้เข้าซื้อเก็งกำไรได้ สำหรับทิศทางในระยะสั้นเป็นการกลับตัวแบบ U-shape เป้าหมายปรับขึ้นไปทดสอบจุดสูงสุดที่ 1,730 จุด แต่ยังไม่มีสัญญาณว่าจะ break high ได้หรือไม่ จึงควรซื้อเก็งกำไรสั้น ๆ เป็นรายตัว และ short against port เมื่อตลาดปรับขึ้น
แนวรับ 1,712 จุด / แนวต้าน 1,725 จุด
Technical Insight
SPPT ซื้อเก็งกำไร
ราคาปิด 6.35 บาท
แนวรับ 6.20 บาท / แนวต้าน 6.55 บาท / Cut loss 6.05 บาท
ลุ้นการเกิดรูปแบบกระทะหงาย โดยปิดสร้างแท่งเทียนเขียวเต็มแท่งสอดคล้องกับวอลุ่มการซื้อขายที่เพิ่มขึ้นสนับสนุน และค่าสัญญาณ RSI ที่ชี้ขึ้นทำให้มีโอกาสปรับตัวขึ้นต่อได้
BEAUTY ซื้อเก็งกำไร
ราคาปิด 17.80 บาท
แนวรับ 17.40 บาท / แนวต้าน 18.70 บาท / Cut loss 17.10 บาท
ราคาหุ้นยังอยู่ในกรอบแนวโน้มขาขึ้นอีกทั้งยืนเหนือเส้น EMA 10 วันได้อย่างแข็งแกร่ง สอดคล้องกับค่าสัญญาณ RSI ที่ชี้ขึ้นสนับสนุนทำให้มีโอกาสปรับตัวขึ้นต่อได้
ข่าวสำคัญช่วงเช้า
ขสมก.จี้ CHO เร่งติดตั้ง E-ticket เสร็จงวดแรก 350 คันภายใน พ.ย.หลังสหภาพฯจวกล่าช้าจากสัญญา
INTUCH ร่วมลงทุน ShopBack ผู้นำด้านช้อปปิ้งในเอเชียแปซิฟิก หลังเห็นเติบโตรวดเร็ว
PSL มั่นใจรายได้ปี 60 ดีกว่าปีก่อนหลังธุรกิจเดินเรือฟื้นตัวตามเศรษฐกิจ มองแนวโน้มดัชนี BDI มีโอกาสแตะ 1,200 จุดใน Q4/60 รับช่วงไฮซีซั่น
“มิตรสิบ ลิสซิ่ง” ยื่นไฟลิ่งขาย IPO 167 ล้านหุ้น เข้า mai ใช้ขยายสินเชื่อ-คืนเงินกู้-เป็นทุนหมุนเวียน
SCN คาดปริมาณขายธุรกิจ iCNG ปีนี้โต 30% , รุกผลิตก๊าซฯจากแหล่งปิโตรเลียมพร้อมส่งขายมี.ค.61 สร้างรายได้ 3 ลบ./เดือน
SPALI เปิดตัวโครงการแนวราบที่ภูเก็ต มูลค่า 900 ลบ. ราคาขายเริ่มต้น 2.4 ลบ.
WHAUP ร่วมทุน “กัลฟ์” วางท่อขายก๊าซธรรมชาติในนิคมเหมราชฯ คาดพร้อมให้บริการ Q3/61
BIG เชื่อ Q3/60 กำไรผ่านจุดต่ำสุด คาด Q4/60 ฟื้นรับอีเว้นท์ใหญ่หวังดันรายได้ทั้งปีโต 10-20%
NUSA เพิ่มทุน 1.4 พันล้านหุ้น แบ่งขาย RO 690 ล้านหุ้น อัตรา 10:1 ที่ 0.50 บ. พร้อมแถมวอร์แรนต์
 